HDPyî derheqê serrgêra îşxalê Efrînî de eşkerayîyêke daye.
HDPyî da zanayene ke îşxalê dewleta tirke yê vera Efrînî ra bi hezaran merdimî neçare mendî ke koç bikerê.
HDPyî vat: ''Tirkîya dima ke Efrîn îşxal kerd tira qeymeqamê xo tayîn kerdî, dezgehê PKKyî tede akerdî, pê zanîngeh û dezgehanê xo xîret keno ke uca de mende biba. Herinda tabelayanê kurdkî de tebaleyê tirkî daliqîyayî, sembol û rêçê erjanê kurdan ameyî estaretene, perwerde de kurdkî wedarîyaye. Nê kerdişî hîşmendîya asîmîlasyonî ya dewleta tirke eşkera kenê.
Ganî AKP-MHP nê polîtîkayan ra fek vera bidê, kurdan rê dişmenîye nêkerê û bi mesuldarî têbigêrê. Bi wesîleya serrgêra 3. ma venga rayaumûmîya demokratîke ya Tirkîya û mîyanneteweyî danê ke vera îşxalê Efrînî û sûcanê şerî vengê xo berz bikera.''
